**รายงานผลการดำเนินการตามมาตรการเพื่อส่งเสริมคุณธรรมและความโปร่งใสภายในหน่วยงาน**

**ขององค์การบริหารส่วนตำบลถ้ำวัวแดง ประจำปีงบประมาณ พ.ศ. 2565 (ต.ค.64 – มี.ค.65)**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ตามที่องค์การบริหารส่วนตำบลถ้ำวัวแดง ได้เข้าร่วมโครงการประเมินคุณธรรมและความโปร่งใสในการดำเนินการภาครัฐ ( Integrity and Transparency Assessment : ITA ) ประจำปีงบประมาณ พ.ศ.2564 โดยผลคะแนนการประเมินขององค์การบริหารส่วนตำบลถ้ำวัวแดง ประจำปีงบประมาณ พ.ศ.2564 ได้คะแนน **64.81** คะแนน ระดับผลการประเมินอยู่ในระดับ **D** ผลการประเมิน **ไม่ผ่าน** รายละเอียดดังนี้

1. แบบวัดการรับรู้ของผู้มีส่วนได้ส่วนเสียภายใน (Internal Integrity and Transparency Assessment : IIT) มีวัตถุประสงค์เพื่อประเมินระดับการรับรู้ของผู้มีส่วนได้ส่วนเสียภายในที่มีต่อหน่วยงานตนเอง ประกอบด้วยตัวชี้วัด จำนวน 5 ตัวชี้วัด สรุปผลคะแนนได้ดังนี้

|  |  |
| --- | --- |
| **ตัวชี้วัด** | **คะแนนเฉลี่ย** |
| 1.การปฏิบัติหน้าที่ | 92.46 |
| 2.การใช้งบประมาณ | 89.78 |
| 3.การใช้อำนาจ | 91.67 |
| 4.การใช้ทรัพย์สินของราชการ | 91.67 |
| 5.การแก้ไขปัญหาการทุจริต | 73.91 |

โดยผลคะแนนการประเมินจากแบบวัดความรู้ของผู้มีส่วนได้ส่วนเสียภายใน (IIT) ได้คะแนน  
รวมเฉลี่ย 87.89 คะแนน ถือว่าคะแนนผ่านเกณฑ์เป้าหมาย

1. แบบวัดการรับรู้ของผู้มีส่วนได้ส่วนเสียภายนอก (External Integrity and Transparency Assessment : EIT) มีวัตถุประสงค์เพื่อประเมินระดับการรับรู้ของผู้มีส่วนได้ส่วนเสียภายนอกที่มีต่อหน่วยงาน ประกอบด้วยตัวชี้วัด จำนวน 3 ตัวชี้วัด สรุปผลคะแนนได้ดังนี้

|  |  |
| --- | --- |
| **ตัวชี้วัด** | **คะแนนเฉลี่ย** |
| 6.คุณภาพการดำเนินงาน | 83.68 |
| 7.ประสิทธิภาพการสื่อสาร | 87.37 |
| 8.การปรับปรุงระบบการทำงาน | 84.09 |

โดยผลคะแนนการประเมินจากแบบวัดความรู้ของผู้มีส่วนได้ส่วนเสียภายนอก (EIT) ได้คะแนนรวมเฉลี่ย   
85.04 ถือว่าคะแนนผ่านเกณฑ์เป้าหมาย

1. แบบตรวจการเปิดเผยข้อมูลสาธารณะ (Open Data Integrity and Transparency Assessment : OIT)   
   มีวัตถุประสงค์เพื่อประเมินระดับการเปิดเผยข้อมูลต่อสาธารณะของหน่วยงาน เพื่อให้ประชาชนสามารถเข้าถึงได้ ประกอบด้วยตัวชี้วัด จำนวน 2 ตัวชี้วัด สรุปผลคะแนนได้ดังนี้

|  |  |
| --- | --- |
| **ตัวชี้วัด** | **คะแนนเฉลี่ย** |
| 9.การเปิดเผยข้อมูล | 45.85 |
| 10.การป้องกันการทุจริต | 18.75 |

โดยผลคะแนนการประเมินจากแบบตรวจการเปิดเผยข้อมูลสาธารณะ (OIT) ได้คะแนนรวมเฉลี่ย   
32.30 คะแนน ถือว่าคะแนนต่ำกว่าเกณฑ์เป้าหมาย

-2-

**ข้อเสนอแนะจากการประเมินคุณธรรมและความโปร่งใสในการดำเนินงานของหน่วยงาน**

1. **แบบวัดการรับรู้ของผู้มีส่วนได้ส่วนเสียภายใน (IIT)** ได้คะแนนเท่ากับร้อยละ 87.89 คะแนน เป็นแบบวัดที่มีคะแนนผ่านเกณฑ์เป้าหมาย (85 คะแนนขึ้นไป) ซึ่งสะท้อนให้เห็นถึงประสิทธิภาพในการปฏิบัติหน้าที่อย่างซื่อสัตย์สุจริต มุ่งผลสัมฤทธิ์สูงสุดและคำนึงถึงประโยชน์ส่วนรวมเป็นหลักฐานชัดเจน
2. **แบบวัดการรับรู้ของผู้มีส่วนได้ส่วนเสียภายนอก (EIT)** ได้คะแนนเท่ากับร้อยละ 85.04 คะแนน   
   เป็นแบบวัดที่มีคะแนนผ่านเกณฑ์เป้าหมาย (85 คะแนนขึ้นไป) โดยแบบประเมิน EIT เป็นแบบประเมินการรับรู้ของผู้รับบริการที่มีต่อหน่วยงาน ซึ่งผลการประเมินสะท้อนให้เห็นถึงคุณภาพและมาตรฐานการให้บริการอย่างมีประสิทธิภาพ ประสิทธิผลและไม่เลือกปฏิบัติ แต่ยังมีประเด็นที่ต้องปรับปรุงในบางข้อ ดังนี้
   1. คุณภาพการดำเนินงาน ประชาสัมพันธ์เกี่ยวกับระบบและขั้นตอนการให้บริการงานด้านต่างๆ  
      อย่างทั่งถึง และส่งเสริมให้มีการฝึกอบรมพัฒนาเพิ่มพูนทักษะและความรู้เกี่ยวกับการปฏิบัติงานอย่างสม่ำเสมอ
   2. การปรับปรุงระบบทำงาน สร้างกระบวนการปรึกษาหารือระหว่างผู้บริหารและบุคลากรเพื่อร่วมกันทบทวนปัญหาและอุปสรรคในการปฏิบัติงานอย่างเป็นระบบ และส่งเสริมให้ผู้รับบริการและประชาชนทั่วไปมีส่วนร่วมในการแสดงความคิดเห็นหรือให้คำแนะนำในการพัฒนาและปรับปรุงคุณภาพและมาตรฐานการให้บริการได้โดยสะดวก
3. **แบบตรวจการเปิดเผยข้อมูลสาธารณะ (OIT)** ได้คะแนนเท่ากับร้อยละ 32.30 คะแนน ถือว่าคะแนนต่ำกว่าเกณฑ์เป้าหมาย โดยแบบวัด OIT เป็นการเปิดเผยข้อมูลพื้นฐานต่างๆ ที่เป็นปัจจุบันของหน่วยงานสู่สาธารณะบนเว็บไซต์ของหน่วยงานอย่างครบถ้วนสมบูรณ์และง่ายต่อการเข้าถึง และแสดงเจตนารมณ์ในการป้องปรามการทุจริตโดยมีมาตรการที่เป็นรูปธรรม มีข้อเสนอแนะในประเด็นการปรับปรุง ดังนี้
   1. การเปิดเผยข้อมูล เน้นการเผยแพร่ข้อมูลพื้นฐานเกี่ยวกับการปฏิบัติงาน ประกอบด้วยข้อมูลด้านการบริหารงานทั่วไป งบประมาณ การจัดซื้อจัดจ้างหรือจัดหาพัสดุและการบริหารทรัพยากรบุคคล รวมทั้งข่าวประชาสัมพันธ์ และมีช่องทางการปฏิสัมพันธ์กับผู้รับบริการและประชาชนทั่วไป และการให้บริการผ่านระบบ e-service โดยต้องเผยแพร่ในหัวข้อหรือตำแหน่งที่สามารถเข้าถึงและสืบค้นข้อมูลเข้าโดยง่ายทุกช่วงเวลาทั้งนี้ต้องเป็นการเข้าถึงผ่าน URL บนเว็บไซต์หลักของหน่วยงานโดยตรง
   2. การป้องกันการทุจริต ดำเนินการประชุมเตรียมความพร้อมเพื่อเข้ารับการประเมิน ITA ก่อนจะศึกษาและวิเคราะห์ผลการประเมินของปีที่ผ่านมาเพื่อกำหนดแนวทางการปรับปรุงและพัฒนา จากนั้นจัดทำแนวทางการปฏิบัติตามมาตรการภายในและมีการกำกับติดตามการนำไปปฏิบัติอย่างเป็นรูปธรรม

หลักการสำคัญต้องมีการพัฒนาทักษะ ความรู้ความสามารถของบุคลากรผู้ดูแลเว็บไซต์ของหน่วยงาน  
ในการปรับปรุงระบบให้ทันสมัยและมีการติดต่อสื่อสารผ่านเว็บไซต์ได้อย่างรวดเร็วและมีประสิทธิภาพ

จากข้อเสนอแนะในการจัดทำมาตรการเพื่อขับเคลื่อนการส่งเสริมคุณธรรมและความโปร่งใสภายในหน่วยงานให้มีประสิทธิภาพมากยิ่งขึ้น องค์การบริหารส่วนตำบลถ้ำวัวแดงได้ดำเนินการเพื่อให้เป็นไปตามมาตรการต่างๆที่กำหนดไว้ ดังนี้

**/รายงานผล...**

-3-

|  |  |  |  |  |  |
| --- | --- | --- | --- | --- | --- |
| **มาตรการ** | **ขั้นตอนหรือวิธีการ** | **ผู้รับผิดชอบ** | **ระยะเวลา**  **การดำเนินการ** | **ผลการดำเนินการ** | **ข้อเสนอแนะ** |
| 1.ผู้บริหารควรแสดงเจตจำนงหรือคำมั่นว่าจะปฏิบัติงานด้วยความซื่อสัตย์ สุจริต โปร่งใสและเป็นไปตามหลัก ธรรมาภิบาล | -จัดทำประกาศแสดงเจตจำนงสุจริตของผู้บริหาร หรือคำมั่นว่าจะปฏิบัติหน้าที่และบริหารงานอย่างซื่อสัตย์สุจริต โปร่งใสและเป็นไปตามหลัก ธรรมาภิบาล และประกาศเผยแพร่ผ่านช่องทางต่างๆ อย่างทั่วถึง | สำนักปลัด | กุมภาพันธ์ 2565 | -จัดทำประกาศแสดงเจตจำนงสุจริตของผู้บริหาร |  |
| 2.การจัดทำแผนปฏิบัติการป้องกันแก้ไขการทุจริตประจำปี | -จัดทำแผนปฏิบัติการป้องกันการทุจริต และลงระบบ e-plannacc ให้ครบถ้วน เรียบร้อยและเป็นปัจจุบัน พร้อมทั้งเผยแพร่ผ่านช่องทางประชาสัมพันธ์ต่างๆ อย่างทั่วถึง | สำนักปลัด | รายงานผลการดำเนินการทุกรอบ 6 เดือน ในช่วงเดือนมีนาคม และรายงานผลการดำเนินงานประจำปี ในช่วงเดือนตุลาคมของทุกปี | -จัดทำแผนป้องกันการทุจริตประจำปี งบประมาณ พ.ศ. 2565 และมีการรายงานผลการดำเนินการป้องกันการทุจริตและดำเนินการลงระบบ e-plannacc เป็นปัจจุบัน |  |
| 3.เปิดโอกาสให้มีส่วนร่วมเข้ามามีบทบาทตรวจสอบในการป้องกันการทุจริต เช่น เป็นกรรมการจัดซื้อจัดจ้าง | -เปิดโอกาสให้หน่วยงานภายนอกทั้งภาครัฐหรือภาคเอกชน เพื่อแต่งตั้งเป็นคณะกรรมการตรวจรับพัสดุในโครงการต่างๆ  -เปิดโอกาสให้ประชาชนเข้ามามีส่วนร่วมในการตรวจสอบการใช้จ่ายงบประมาณ เมื่อได้รับการร้องเรียน | สำนักปลัด | ต.ค.64  ถึง  ก.ย.65 | -แต่งตั้งหน่วยงานภายนอกทั้งภาครัฐหรือภาคเอกชน เพื่อเข้าเป็นคณะกรรมการตรวจรับงานจ้าง/ตรวจรับพัสดุ  -มีการจัดประชาคม เพื่อรับฟังความคิดเห็นประชาชนในการจัดทำโครงการต่างๆของ อบต.ถ้ำวัวแดง |  |
| 4.สำรวจความพึงพอใจของผู้รับบริการ | -วิเคราะห์เนื้องานที่มีหน้าที่ให้บริการผู้มีส่วนได้ส่วนเสียภายนอก  -ออกแบบสำรวจความพึงพอใจให้ครอบคลุมทุกมิติ  -สร้างแบบสำรวจหน้าเว็บไซต์หลัก และจัดทำในรูปแบบ QR CODEประชาสัมพันธ์ตามจุดต่างๆ ทั้งภายในและภายนอกสำนักงาน | สำนักปลัด | ต.ค.64  ถึง  ก.ย.65 | -ทุกส่วนราชการได้มีการจัดทำแบบสำรวจความพึงพอใจของผู้รับบริการ โดยได้เพิ่มความสะดวกในการเข้าถึงแบบข้อคำถามมากกว่ารูปแบบเอกสาร โดยผู้บริการสามารถตอบแบบสอบถามผ่านระบบ google from ผ่าน  QR CODE |  |

**/ข้อ5...**

-4-

|  |  |  |  |  |  |
| --- | --- | --- | --- | --- | --- |
| **มาตรการ** | **ขั้นตอนหรือวิธีการ** | **ผู้รับผิดชอบ** | **ระยะเวลา**  **การดำเนินการ** | **ผลการดำเนินการ** | **ข้อเสนอแนะ** |
| 5.มาตรการภายในเพื่อป้องกันการทุจริต อย่างเป็นรูปธรรม | -จัดทำประกาศแนวทางการปฏิบัติตามมาตรการภายในเพื่อส่งเสริมความโปร่งใสและการป้องกันการทุจริต เช่น มาตรการและแนวทางปฏิบัติเกี่ยวกับการจัดการข้อร้องเรียนการทุจริตและประพฤติมิชอบของเจ้าหน้าที่ , มาตรการป้องกันการรับสินบน , มาตรการส่งเริมความโปร่งใสในการจัดซื้อ จัดจ้าง , นโยบายป้องกันความขัดแย้งทางผลประโยชน์หรือผลประโยชน์ทับซ้อน เป็นต้น | สำนักปลัด  กองคลัง  กองการศึกษาฯ  กองช่าง  กองสวัสดิการฯ |  | -จัดทำประกาศมาตรการส่งเสริมคุณธรรมและความดปร่งใสภายในหน่วยงาน |  |
| 6.ลดขั้นตอนการให้บริการประชาชนหรือผู้มาติดต่อ | -จัดทำแผนผังกำหนดผู้รับผิดชอบและขั้นตอนการให้บริการต่างๆ  -ปรับปรุงระบบเทคโนโลยี เพื่อช่วยในการให้บริการ เช่น การให้บริการ ณ จุดเดียว  ( one stop service) การแจ้งเรื่องร้องเรียนร้องทุกข์ผ่านระบบออนไลน์  -เพิ่มช่องทางในการติดต่อสื่อสารหรือให้บริการประชาชนให้มากขึ้น พร้อมทั้งเผยแพร่ประชาสัมพันธ์ให้ประชาชนทราบ | สำนักปลัด  กองคลัง  กองการศึกษาฯ  กองช่าง  กองสวัสดิการฯ | ก.ย.64  ถึง  มี.ค.65 | -มีการดำเนินการสร้างช่องทางในการให้บริการรูปแบบออนไลน์ขึ้น เช่น (e-service) (Google from) เรียบร้อยแล้ว และได้มีการเผยแพร่ผ่านเว็บไซต์ของ อบต. ถ้ำวัวแดง |  |
| 7.การจัดทำข้อตกลงระหว่างผู้บังคับบัญชากับผู้ใต้บังคับบัญชา | -จัดให้มีการประชุมพนักงาน เพื่อชี้แจงให้บุคลากรในหน่วยงานรับทราบถึงบทบาทและหน้าที่ที่ต้องปฏิบัติ  -จัดทำคำสั่งมอบหมายงาน การแบ่งงานให้แกบุคลากรในหน่วยงาน ให้มีความชัดเจนและเป็นธรรม | สำนักปลัด  กองคลัง  กองการศึกษาฯ  กองช่าง  กองสวัสดิการฯ | ต.ค.64 | -จัดทำข้อตกลงระหว่างผู้บังคับบัญชากับผู้ใต้บังคับบัญชา  -จัดทำคำสั่งมอบหมายงานในแต่ละกองให้เป็นปัจจุบัน  -มีการประชุมพนักงานเป็นประจำทุกเดือน อย่างน้อยเดือนละ 1 ครั้ง |  |